Niemand te stukkend nie... (Erediens - 18 April 2021)
Oor hoe ons gebrokenheid deur God raakgesien word en dit ons inspireer tot sagmoedigheid vir mekaar.
Ons begin hierdie diens deur na 'n paar foto's te kyk. Hierdie eerste foto's is van 'n huis wat eers 'n skuur was. Die paartjie wat dit gebou het bly in Engeland. Die tweede foto's is ook van 'n huis in Engeland. Die man wat dit gebou het, het vier jaar daaraan gebou en dit het hom meer as 4,500,000 pond gekos.
Die eerste paartjie het hul huis vir 275,000 pond gebou en dit het hulle net meer as 'n jaar geneem.
Watter een van hierdie huise is meer indrukwekkend. As jy in ag neem dat hierdie tweede huis gebou is deur 'n paartjie wat albei kanker gehad het, sal jy dink dat dit die indrukwekkende huis is. Dis hul verhaal van stukkend-wees en deursettingsvermoë in 'n seisoen van groot uitdagings wat ons laat voel dat hul verhaal belangriker is. Hul verhaal gryp ons aan. Niemand is te stukkend om groot te droom nie. Niemand is te stukkend om 'n huis te bou nie. Niemand is te stukkend om 'n storie te deel wat my en jou lewe kan verander nie.
Van 'n onbruikbare skuur na 'n pragtige huis. Self omskep vir 275000 pond
'n Huis in 'n begrafplaas, wat omskep is teen 'n koste van 4 500 000 pond.
Genade vir julle en vrede, van God ons Vader, en die Here Jesus, deur die kragtige werking van Sy Heilige Gees.
Toetrede: Lied 168:1,3
Wet en skuldbelydenis:
Met die afgelope week se Bybelstudie het ons die hele brief wat deur Jakobus geskryf is deurgelees. Al 5 hoofstukke. Ek het vir die groep gevra dat hulle asseblief enige iets moet merk wat vir hulle uitstaan in die brief. Enige iets waarmee hulle assosieer. Enige iets wat hulle voel 'n onderwerp kan wees waardeur God met hulle praat.
Ek deel graag met julle wat vir my uitgestaan het. Dit was Jakobus 2:8-10:
As julle werklik die wet van die koninkryk van God onderhou soos dit in die Skrif staan: "Jy moet jou naaste liefhê soos jouself," dan doen julle reg. Maar as julle die mense na die uiterlike beoordeel, doen julle sonde en veroordeel die wet van God julle as oortreders. As iemand die hele wet onderhou, maar in een opsig struikel, is hy skuldig ten opsigte van al die gebooie.
Vanuit hierdie teks is dit duidelik dat ons nie die wet van God altyd gehoorsaam nie. Ons beoordeel mense volgens hul uiterlike. Ons dink ons verstaan hul diepste innerlike geheime en redes vir leef op grond van hoe hulle lyk, maar ons oordeel. Die wet van God is duidelik hieroor. Ons kan nie anders as om te besef dat ons besig is om te sondig nie. Wanneer ons hierdie gebod nie gehoorsaam nie, is ons ook besig om al die ander gebooie nie te gehoorsaam nie.
Die wet maak die standaard hoog. Gelukkig is Christus daar om ons te herinner dat ons nie sonder genade is nie. Hy gee vir ons die genade wanneer ons vra vir vergifnis. Hy help ons om te verstaan dat ons nie mag kies tussen watter verhale van stukkend-wees vir ons meer aantreklik is as ander nie.
Hy kies almal, en ons moet ook bereid wees om almal te kies.
Kom ons gee nou geleentheid vir stil-gebed waartydens ons ons kan verootmoedig voor God en Sy genade. Ons kan ook vir Hom vra dat Hy ons sal leer om te leef sonder om te onderskei tussen watter stukkend-wees vir ons meer aantreklik is as ander.
Stilgebed, gevolg deur prediking en Skriflesing:
​God se Woord kom duidelik na ons, en ons gaan dit ook nou saam lees.
Ek gaan albei tekste lees, en daarna gaan ons kyk na wat dit vir ons sê oor God se liefde en genade in ons lewens, en ook oor hoe ons kan lief wees vir mekaar te midde van die stukkend-wees in die wêreld.
Geseënd is die sagmoediges, want hulle sal die nuwe aarde ontvang. Geseënd is dié wat honger en dors na wat reg is, want hulle sal versadig word.
1 Kor 1:30:
Aan God is dit te danke dat julle met Christus Jesus verenig is. Hy het vir ons geword die wysheid wat van God kom: die vryspraak, die heiliging en die verlossing. 31Daarom, soos daar geskrywe staan:
Die eerste teks is die inleiding van Jesus se bergprediking. Dit vind plaas in Matteus 5-8. In hierdie vier hoofstukke kom gee Jesus die manifesto van wat dit beteken om 'n kind van God te wees. Hy kom deel die beginsels oor die lewe in Sy Koninkryk vir ons. Hy begin deur die mense van daardie tyd te verbaas en vir hulle 'n nuwe definisie te gee van wat geseënd is. Hy sê vir hulle dat om geseënd te wees die teenoorgestelde is van wat hulle dink.
Die woord geseënd in hierdie konteks beteken "geseënd soos die gode". Dit was bedoel vir mense wat werklike mag gehad het soos die wêreld daarna kyk. Dit was bedoel vir die Julius Caeser's van daardie tyd. Die manne met mag en met geld. Die grondeienaars wat kan doen wat hulle wil. Die menigtes van daardie tyd het nie gevoel asof hulle geseënd was soos die gode nie.
Jesus kom sê vir hulle dat hulle werklik geseënd is wanneer hulle sagmoedig is. Om die waarheid te sê, Jesus gaan selfs verder as dit. Hy maak sagmoedigheid 'n karaktereienskap van diegene wat in die nuwe aarde leef. Dit is betekenisvol vir ons vandag ook. Ons is steeds geseënd, selfs al dink ons dat ons volgens wêreldse standaarde min het.
Dis onmoontlik om met sagmoedige oë na ELKEEN se stukkend te kyk as jy nie in Jesus se Koninkryk is nie. Ons kan net groei in sagmoedigheid wanneer ons verstaan dat ons eie stukkend iets is waarbinne ons God kan vind, en waarbinne ons ook onsself kan vind. Ons kan net groei in sagmoedigheid vir ander wanneer ons bereid is om 'n konteks te skep waarbinne mense hul stukkend met mekaar kan deel sonder veroordeling.
Jesus sê verder dat mense wat in Sy Koninkryk wil leef net versadig kan word wanneer hulle honger en dors na wat reg is, en hier gaan dit spesifiek na wat vir Hom reg is, nie noodwendig vir ons nie. Deur die eeue heen was daar gereeld verander aan dit wat ons glo reg is, en wat verkeerd is. Jesus wil hê dat ons moet honger en dors na SY reg. Sy reg oordeel almal presies dieselfde, ongeag hul rykdom en hul vermoëns.
Ons kan net mense se stukkend aanvaar wanneer ons besef dat Jesus se uitsprake oor hulle finaal en beslis is, nie ons s'n nie.
Ons kan net mense se stukkend leer verstaan wanneer ons besef dat ons almal gelyk is.
Deur die eeue heen sukkel die kerk met hierdie idee. Ons aanvaar sekere stukkend omdat dit meer gemaklik is. Volgens Jesus, is almal gelyk, en almal stukkend-wees is ewe belangrik.
Die gemeente in Korinte het hiermee gesukkel. Hulle was baie verdeeld, oor alles. En daarom skryf Paulus vir hulle in Sy eerste brief dat die eer vir alles in hul lewe eerste aan God behoort. Hy is die Een wat hulle gebring het waar hulle is. Paulus sou verder in sy briewe aan hulle met hulle juis gesels daaroor dat almal stukkende kleipotte is wat God se heerlikheid wys vir almal.
Daar is nie een van ons wat vanoggend hier sit wat nog nooit stukkend was nie. Ons almal was al stukkend. Daarom wil ek vir jou vandag sê dat jou stukkend iets vir iemand anders kan beteken.
Niemand is te stukkend nie.
Erediens - Sondag 4 April 2021
Die onfeilbare metode
Het jy dalk Vrydag se Goeie Vrydag erediens gemis?
Toetrede en Loflied: Lied 163:1-2 / Lied 219
Wet en geloofsbelydenis:
13 Wanneer Hy kom, die Gees van die waarheid, sal Hy julle in die hele waarheid lei. Wat Hy sal sê, sal nie van Homself kom nie: Hy sal net sê wat Hy hoor, en Hy sal die dinge wat gaan kom, aan julle verkondig. 14 Hy sal My verheerlik, want wat Hy van My ontvang, sal Hy aan julle verkondig
11 Die genade van God wat verlossing bring, het immers aan alle mense verskyn. 12 Dit voed ons op om die goddelose leefwyse en wêreldse begeerlikhede te laat vaar en met selfbeheersing, opregtheid en godsvrug in die teenswoordige wêreld te lewe, 13 terwyl ons uitsien na die gelukkige dag wat ons verwag. Op daardie dag sal die heerlikheid van ons grote God en Verlosser, Jesus Christus, verskyn.
Here, dis ons gebed dat ons elkeen sal weet dat u in ons lewens 'n onfeilbare metode vir u teenwoordigheid kan beleef.
God se plan om die wêreld te verlos vorder in ons lewens alleen in soverre as wat ons groei in die gestalte van God se Seun wat al meer in ons lewens vir ons gewys word.
Hoewel ons geroep word om in die uitvoering van hierdie plan medewerkers met God te wees, is dit tog alleen die kunstenaarshand van die Heilige Gees wat ons lewens radikaal verander. En dit is in hierdie wonderlike werk volg die voortreflike leermeester 'n vaste metode.
Eerstens oortuig die Heilige Gees jou dat daar iets beter moet wees aan jou lewe. Jy kom tot die besef dat jy anders moet kyk na jouself, en na dit wat deur en in jou gebeur. Die Heilige Gees leer ons dat ons nie vir onsself leef nie, maar vir Jesus. En omdat ons vir Jesus leef, beteken dit dat daar meer aan onsself gesterf moet word.
Die sonde waaraan ons so vaskleef moet laat staan word. Maar dit alles begin by die Heilige Gees wat ons oortuig dat die lewe van Jesus ware konneksie is met die Vader. En binne-in dit alles is dit die opstanding van Jesus Christus wat die sterkste by wyse van die Heilige Gees na ons toe kom. Die Heilige Gees kom sê vir ons dat daar in Sy opstanding ook die potensiaal is vir my om op staan op die laaste dag.
Hierdie werk van die Heilige Gees wat ons herinner dat ons ons volle potensiaal bereik is die een wat ons inspireer om die sonde neer te lê, en ook die een wat al meer sigbaar word in ons lewens. Dis soos klei wat al meer gemeng word in een kleur. Wanneer jy twee kleure klei meng kan jy aanvanklik die verskillende kleure mooi uitken, maar later word dit een kleur – 'n Spesiale en unieke kleur.
Dit werk net so in ons lewens. Die persoon van Jesus se lewe word al meer in ons lewens gemeng, maar die uitdaging bly die sonde. Die uitdaging bly altyd sonde.
In vandag se eeu word daar baie gemaak van selfhelp boeke. As jy nie wil verbeter as mens nie, waarom wil jy dan selfhelp boeke lees. En hier gaan dit nie oor daardie selfhelp boeke wat jou help om 'n beter timmerman te wees nie, alhoewel dit ook deel van die vergelyking kan wees.
Dit gaan oor boeke wat jou help om jouself beter te verstaan. Hoekom sou jy daardie boeke oor verhoudings wil lees, anders as die Heilige Gees wat jou aanpor om te voel dat jy 'n beter jy kan wees. In al ons pogings om beter mense te wees en meer te fokus op 'n beter menswees, roep die Heilige Gees ons en sê: "Vind vir Christus."
Dis waarom hierdie tweede deel so belangrik is in vandag se erediens. Die teks in Titus herinner ons dat die sonde neergelê moet word.
Een van die grootste uitdagings in ons verstaan van sonde is dat hoe langer ons in God wandel, hoe moeiliker raak dit om sonde neer te lê. Aanvanklik is dit makliker om sekere sondes neer te lê, want dit nie so deel van ons menswees nie, maar hoe ouer ons word, hoe moeiliker word dit.
En hier gaan dit nie oor fisiese ouderdom wat meer word nie, maar oor 'n geestelike ouderdom.
Die onfeilbare metode waartoe ons geroep word is 'n proses wat vir-volmaak word met die opstanding, wanneer Jesus kom wys dat Hy werklik uit die dood opgestaan het, en dat ons ook uit die dood wat die sonde bring kan opstaan.
Die tweede deel van die onfeilbare metode lê in die konstantheid waarmee die Heilige Gees in ons lewens werk. Hy sal nooit ophou om ons te herinner daaraan dat Jesus uit die dood opgestaan het nie. Hy stop nooit nie, selfs al soek ons Hom nie in ons lewens nie. Hy bly daadwerklik deel van ons lewens.
Mag jy vandag weet dat hierdie onfeilbare metode die grootste vertoning in jou lewe is. In die ganse heelal is daar geen mag se betowerend nie, as die wanneer die Heilige Gees, in stilte, of deur 'n heilige lewe, of van die kansel af, mense se siele bewus maak van die opstanding van Jesus Christus.
Mag jy die onfeilbare metode deur die Heilige Gees in jou lewe vind, en mag jy daardie werk van God as die pragtigste vertoning denkbaar sien, en mag jy dan uit dankbaarheid leef, met die sonde as iets van die verlede.